દીપડાના ભેલાણના કારણે સચિવાલયમાં રજા આપી દેવાઇ હતી અને અમદાવાદ, બનાસકાંઠા અને સાબરકાંઠા એમ ત્રણ જિલ્લાના વન વિભાગના અધિકારીઓ દોડતા થઇ ગયા હતા. આજે સવારથી સચિવાલયમાં હોવાની આશંકા વચ્ચે તમામ બેઝમેન્ટ અને ઝાડી-ઝાંખરા ધરાવતા વિસ્તારોમાં સઘન તપાસ કરાઇ હતી. દીપડાને પાંજરે પૂરવા માટે સચિવાલયમાં પાંજરા પણ ગોઠવાયા હતા. કલાકોની જહેમત બાદ રાજ ભવન નર્સરી અને પોલીસ વન વચ્ચે દીપડો જોવા મળતા આ વિસ્તારને કોર્ડન કરી દેવાયો હતો અને વન વિભાગના 200 જેટલા કર્મચારીઓ અને 10 ટીમે આ વિસ્તારમાં પોતાનું મેગા સર્ચ ઓપરેશન શરૂ કર્યુ હતું. અંતે એક નાળામાં દીપડો છુપાઇને બેઠો હતો. દીપડાને બેભાન કરી દેવાયો હતો અને પાંજરે પૂરતા તંત્રએ હાશકારો લીધો હતો.